Sidnija Maklaflina-Levrona
Sidnija Mišela Maklaflina-Levrona (angļu: Sydney Michelle McLaughlin-Levrone; dzimusi 1999. gada 7. augustā) ir ASV vieglatlēte, startē 400 m barjerskrējienā, kā arī stafetēs. Viņa ir ieguvusi četras olimpisko spēļu zelta medaļas, uzvarot 400 m barjerskrējienā un 4x400 metru sieviešu stafetē gan 2020. gada, gan 2024. gada vasaras olimpiskajās spēlēs. Viņa ir arī 2022. gada pasaules čempione, kā arī pasaules rekordiste 400 metru barjerskrējienā.